यूरोप में ऊख के मिले के परमान 1ली-सदी ईस्वी में मिले ला, बाकी ई खाए वाली चीज के रूप में ना बलुक आयात कइल दवाई के रूप में इस्तमाल होखे। यूनानी बैद पेडानियस डायोस्कोराइडेस अपना पहिली सदी ईस्वी के बैदकी के किताब दे मटेरिया मेडिका में ऊख के गुण के बिबरन देले बाड़ें, आ प्लिनी (बड़का) जे एगो पहिली सदी ईस्वी के रोमन बिद्वान रहलें, अपना नैचुरल हिस्ट्री नाँव के इतिहासी किताब में एकर बिबरन देले बाड़े: चीनी अरब में भी बने ले, बाकी भारतीय चीनी बेहतर होला। ई एक किसिम के मधु हवे जे ऊख में होला. गोंद नियर सुफेद होला, आ दांत के बिचा में कुरकुरा होखे ला। ई पहाड़ी बदाम (हेज़लनट) के बरोबर ढोंक में आवे ला। ई खाली दवाई खातिर इस्तमाल कइल जाला।